GRAD SUBOTICA Stavljeno na oglasnu tablu MZ

**MESNA ZAJEDNICA „MALI BAJMOK“** Dana: 15.januara 2015.g.

**SAVET MESNE ZAJEDNICE**

BROJ: 8/2-2015

DANA:. 15.januara 2015.

24000 Subotica

Franje Kluza 2

Telefon: 024-561-661

Mob.telefon: 064/14-11-255

e-mail: mzmbajmok@gmail.com

DA/ŠE

**IZVEŠTAJ O RADU MZ „MALI BAJMOK“ za 2014.godinu**

U 2014-oj godini Skupština Mesne zajednice je održala 11, a Savet Mesne zajednice 26 sednica.

***U 2014-oj godini, a na osnovu Plana i programa rada urađeno je sledeće:***

1. ***Komunalna oblast***

*Tekuće popravke i održavanje zgrade*

Do kraja 2012.godine izvršena je adaptacija Doma MZ (Kapitalni fond APV). Ove godine imali smo nekoliko sitnih popravki:

 - vlaga i šalitra u zidovima sa molerskim radovima

- urađena je rekonstrukcija Glavnog električnog razvodnog ormana u zgradi MZ,

- rekonstrukcija električnog stuba u dvorištu MZ i kontrola istog,

- izvršena je merna kontrola električnog razvodnog ormana.

Novembra meseca smo učetvovali u Javnim nabavkama male vrednosti. Od dobijenih sredstava nabavili smo farbu za farbanje ograde sa alatom (četke, šmirgla itd.). Robu smo preuzeli decembra maseca a farbanje ograde odlaže se za proleće 2015.godine.

1. ***Zaštita i unapređenje životne sredine***

U okviru prolećne i jesenje akcije čišćenja i uređenja Grada Subotice, odvožen je kabasti otpad sa područja mesne zajednice. Akcije su trajale po dva dana maja i decembra meseca .

Tokom aprila, maja i juna meseca organizovane su akcije košenja trave na području Mesne zajednice na javnim površinama koje se nalaze u centru Mz i na dečijem igralištu u saradnji sa Grdskom upravom, JKP“Čistoća i zelenilo“ .

U okviru javnih radova koje je sprovela Gradska uprava Grada Subotice u saradnji s „Ekostandardom“ 01. avgusta 2014. godine počeo je s radom higijeničar. Ove godine rad higijeničara je trajao do 31. decembra (pet meseci).

Od avgusta meseca dobili smo higijeničara koji je primerno uredio: odvorište, travnjak, rastinje, uredio-sredio živice oko MZ i centar MZ.

Uređene su ivice puteva ( Franje Kluza i Frana Supila ) koji su bili oštećene. Rupe su popunjene i sve poravnjavano i dovedeno u funkcionalno stanje , za isto potrošeno je 18m3 grebanog asfalta.

1. ***Socijalna zaštita***

Dana 17. oktobra podeljeno je 19 komada velikih paketa hrane, 26 komada malih paketa hrane i 3 komada higijenskih paketa povodom - „Svetski dan borbe protiv siromaštva“ i - „Dan gladnih“ u saradnji sa Centrom za socijalni rad i gradskom organizacijom Crvenog krsta.

Tokom 2014.godine podeljena je 1010 kg polovne garderobe korisnicima Narodne kuhinje i ostalim građanima MZ.

Dana 30.juna 2014.godine podeljeno je 53 komada prehrambenih paketa korisnicima Narodne kuhinje.

1. ***Kultura i sport***

Dana 27. septembra proslavili smo „Dan Mesne zajednice Mali Bajmok – 50 godina od osnivanja MZ“. Organizovana je skromna svečanost sa prigodnim kulturno umetničkim programom KUD „Mladost“.

Oktobra meseca ordžana je tradicionalna proslava za starije sugrađane - „Sunčana jesen života“ sa prigodnim kulturno umetničkim programom ( KUD „Željezničar“ i plesna grupa „Mažuretkinje“ ) i druženjem građana .

Ajrobik za žene je održavan do oktobra meseca sve dok nismo dobili obaveštenje od strane Gradske uprave o ukidanju daljnjih aktivnosti koje nisu bile prijavljene u Gradskoj upravi.

Dana 26. decembra održana je tradicionalna svečanost „Dedamraz u MZ“ i podeljeno je 20 paketića za najmlađe.

1. ***Zdravstvo i obrazovanje***

U saradnji sa Domom zdravlja Subotice – Preventivni centar (mobilna ekipa) Mesna zajednica „Mali Bajmok“ tokom 2014.godine učestvovala je u akciji merenje ŠUK i krvnog pritiska građanima. Akcija je svakog prvog ponedeljka u mesecu. Naplaćuje se 70,00dinara za mrenje ŠUK.

Aprila meseca održana je akcija „Bazar zdravlja“ u saradnji sa Domom zdravlja – preventivni centar za opštu kontrolu opšteg zdravlja građana MZ.

Juna meseca organizovana je akcija „Selu u pohode“ u saradnji sa Grdskom organizacijom Crvenog krsta – za kontrolu zdravlja građana MZ.

1. ***Javno obaveštavanje***

Tokom januara i februara meseca tri puta je organizovan i održan zajednički sastanak sa predstavnicima MUP-a grada Subotice o bezbednosnom stanju na teritoriji MZ „Mali Bajmok“ koja je specifična zbog najpoznatije pijace u regionu -„Buvljak“ i najveće frekvencije građana na teritoriji grada.

Preko javnih sredstava informisanja – medija - 27 puta su date informacije i obaveštenja građanima MZ o svim akcijama i aktivnostima na teritoriji iste.

Stanovništvo mesne zajednice obaveštavano je putem internet stranice mesne zajednice, a i putem oglasne table.

1. ***Saradnja sa organima i telima Grada, državnim organima, javnim preduzećima i ustanovama***

Posle sastanka sa Subotičkim MUP-om februara meseca organizovan je sastanak sa predstavnicima Republičkog MUP-a na inicijativu predsednika Skupštine i predsednika Saveta MZ. Rezultat ovih sastanaka je organizovanje edukativne radionice o opštoj bezbednosti građana pod nazivom „Moj grad moj siguran dom“. Održane su četiri puta radionice u mesecu oktobru –dve i novembra -dve. Veliki broj stanovništva je bio zainteresovan za edukaciju gde su dobijene veoma korisne informacije, praktični saveti i sugestije o ličnoj i opštoj bezbednosti građana.

Mesne organizacije penzionera su radile svakog utorka u mesecu po ustaljenom rasporedu: invalidi rada od 9-11 časova a starosni penzioneri od 11-13 časova.

Političke stranke i Udruženje učesnika oružanih sukoba na prostoru bivše Jugoslavije su imali aktivnosti po svojim rasporedima u mesecu.

1. ***Vršenje drugih poslova***

Marta, aprila i maja meseca u Mesnoj zajednici su radnici lokalne poreske administracija vršili prikupljanje poreskih prijava za fizička lica.

Aprila meseca Mesna zajednica „Mali Bajmok“ je konkurisala -APV Pokrajinski sekretarijat za obrazovanje, upravu i nacionalne zajednice i dobila sredstva za izradu i postavljanje višejezičnih tabli (trojezičnih: na srpskom, mađarskom i hrvatskom jeziku) sa nazivom organa i isto takve sa nazivima ulica. Mesnoj zajednici su odobrena sredstva u iznosu od 110.000 dinara kojima je izrađeno 38 tabli sa nazivom ulica i tabla s nazivom mesne zajednice. Table će bez naknade postaviti radnici Gradske uprave Grada Subotice.

Maja meseca organizovali smo, u saradnji s Gradskom organizacijom Crvenog krsta, prikupljanje humanitarne pomoći u prostorijama mesne zajednice za stanovništvo na poplavljenom području. Akciji se odazvao veliki broj naših sugrađana.

Jula meseca predsednik Skupštine Mesne zajedice prisustvovao je zajedničkom sastanku s predstavnicima lokalne samouprave o problemima mesnih zajednica.

Oktobra meseca je obvaljeno anketiranje zdravstvenog stanja (disajnih i respiratornih organa) kod korisnika Narodne kuhinje na molbu Gradske organizacije Crvenog krsta.

 Predsednik Skupštine MZ „Mali Bajmok“

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Darko Antelj